
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky I. ÚS 366/2018-61 Ústavný súd Slovenskej republiky na neverejnom zasadnutí senátu 10. októbra 2018 predbežne prerokoval sťažnosť
,
, zastúpeného
advokátom JUDr. Ivanom Hubkom, advokátska kancelária, Gaštanová 7, Žilina, vo veci namietaného porušenia základného práva na súdnu ochranu zaručeného v čl. 46 ods. 1 Ústavy Slovenskej republiky a práva na spravodlivé súdne konanie zaručeného v čl. 6 ods. 1 Dohovoru o ochrane ľudských práv a základných slobôd rozsudkom Krajského súdu v Žiline sp. zn. 25 Sd 106/2015 z 21. apríla 2016 a rozsudkom Najvyššieho súdu Slovenskej republiky sp. zn. 9 So 151/2016 z 27. júna 2018 a takto rozhodol: Konanie o sťažnosti
zastavuje. Odôvodnenie: I.
1. Ústavnému súdu Slovenskej republiky (ďalej len „ústavný súd“) bola 2. októbra 2018 a 4. októbra 2018 prostredníctvom elektronickej podateľne doručená sťažnosť
,
(ďalej len „sťažovateľ“), vo veci
namietaného porušenia základného práva na súdnu ochranu zaručeného v čl. 46 ods. 1 Ústavy Slovenskej republiky a práva na spravodlivé súdne konanie zaručeného v čl. 6 ods. 1
Dohovoru o ochrane ľudských práv a základných slobôd rozsudkom Krajského súdu v Žiline sp. zn. 25 Sd 106/2015 z 21. apríla 2016 a rozsudkom Najvyššieho súdu Slovenskej republiky sp. zn. 9 So 151/2016 z 27. júna 2018. 2. Podaniami doručenými ústavnému súdu prostredníctvom elektronickej podateľne 3. októbra 2018 a 4. októbra 2018 právny zástupca sťažovateľa oznámil, že berie „... späť všetky podania odoslané prostredníctvom domény elektronického podania KEP na Ústavný súd v mesiaci október 2018“. II. 3. Podľa § 54 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov ak sťažovateľ vezme svoju sťažnosť späť, ústavný súd konanie o nej zastaví, okrem prípadu, ak ústavný súd rozhodne, že späťvzatie sa nepripúšťa, najmä ak sťažnosť smeruje proti takému právoplatnému rozhodnutiu, opatreniu alebo inému zásahu, ktoré mimoriadnym závažným spôsobom porušujú základné práva alebo slobody sťažovateľa. 4. Vzhľadom na to, že sťažovateľ zobral svoje podania doručené prostredníctvom elektronickej podateľne späť v celom rozsahu, ako aj vzhľadom na to, že z dôvodu zaslania svojej sťažnosti ústavnému súdu písomnou formou poštou, o ktorej už ústavný súd koná v inom konaní, nebude sťažovateľ ukrátený na svojich právach a ústavný súd nezistil existenciu skutočností, ktoré by mohli viesť k záveru o neprípustnosti zastavenia konania, ústavný súd rozhodol tak, ako to je uvedené vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 10. októbra 2018

